పిఎస్‌ఎల్‌వి-సీ35
ఉపగ్రహ వాహక నౌక పొడవు 44.4 మీటర్లు.మొత్తంబరువు 320 టన్నులు. మొదటి, మూడవ దశల్లో ఘన ఇంధనాన్ని, రెండవ, నాల్గవ దశల్లో ద్రవ ఇంధనాన్నీ ఉపయోగించారు. వాహక నౌక నిర్మాణం ఈ దిగువ వర్ణించిన ప్రకారం ఉన్నది
మొదటి దశను కోర్ దశ అనికూడా అంటారు. దీని పొడవు 20 మీటర్లు. ఇందులో నింపిన ఘన ఇంధనం బరువు 138.2 టన్నులు. ఉపయోగించిన ఇంధనం HTPB (హైడ్రోక్సిల్ టెర్మినెటెడ్ పాలి బ్యూటడైన్). ఈ దశ వ్యాసం 2.8 మీటర్లు. మొదటి దశకు అనుబంధంగా 6 స్ట్రాపాన్ బూస్టరు మోటార్లను అనుసంధానించారు. ఈ స్ట్రాపాన్ బూస్టరు వ్యాసం 1 మీటరు, పొడవు 8.8 మీటర్లు. ఒక్కో స్ట్రాపాన్ బూస్టరులో 8.9 టన్నుల ఘన ఇంధనాన్ని (HTPB) నింపారు.
ఈ దశను PS2 అనికూడా అంటారు. పొడవు 12.8 మీటర్లు.వ్యాసం 2.8 మీటర్లు. ద్రవ ఇంధన భారం 42.0టన్నులు. ఉపయోగించిన ద్రవ ఇంధనం UH25+NO
మూడవ దశను PS3 అంటారు.ఈ దశ పొడవు 3.6 మీటర్లు, వ్యాసం 2.0 మీటర్లు. ఇందులో కూడా మొదటి దశలో వాడిన ఘన ఇంధనాన్నే వాడారు. ఇంధన భారం 7.6 టన్నులు.
ఈ దశను PS4 అంటారు. ఇందులో ద్రవ ఇంధనం వాడారు. ఇంధనం/చోదకం MMH+MON-3 (మొనో మిథైల్ హైడోజిన్+మిశ్హ్రమ నైట్రోజన్ ఆక్సైడులు). ఇంధన బరువు 2.5 టన్నులు. ఈ దశ పొడవు 3.0 మీటర్లు, పొడవు 1.3 మీటర్లు.
శనివారం రోజున మొదలై, 48:30 గంటల పాటు జరిగిన కౌంట్‌డౌన్ తరువాత, సోమవారం ఉదయం 9:12 నిమిషాలకు పిఎస్‌ఎల్‌వి-సీ35 మొదటి ప్రయోగ వేదిక నుండి గగనం వైపుకు దూసుకెళ్ళింది. ప్రయోగం మొదలైన సమయం నుండి స్ట్రాపాన్ బూస్టరులు మరియు కోర్ మోటర్లు మొత్తం 111 సెకన్లపాటు మండిన తరువాత, మొదటిదశ విజయవంతంగా ముగిసింది. రెండవదశ 262 సెకన్ల పాటు కొనసాగగా, మూడవదశ 586 సెకన్ల పాటు కొనసాగింది. చివరి నాల్గవదశ 1021 సెకనులు మండింది. అనంతరం స్వదేశీ ఉపగ్రహం స్కాట్‌శాట్-1 ని 1058 సెకన్లకు (17:40గంటలకు) విజయవంతంగా 724 కి,మీ ఎత్తున సూర్యానువర్తన ధ్రుకక్ష్యలో ప్రక్షేపించింది. 1.05 గంటల తరువాత రాకెట్ నాలుగవ దశను (PS-4) రెండు విడతలుగా మండించి వాహకనౌకను 55 కి.మీ దిగువకు ప్రయాణింపచేసారు. భూమికి 669 కిలోమీటర్ల ఎత్తులో సూర్యానువర్తన కక్ష్యలో 98.21 డిగ్రీల వాలులో మిగతా 7 ఉపగ్రహాలను అంతరిక్షంలో ప్రవేశపెట్టారు .
పిఎస్‌ఎల్‌వి-సీ30 ఉపగ్రహ వాహకనౌక
ఈ ఉపగ్రహ వాహకనౌక ద్వారా అంతరిక్షంలో 650 కి.మీ. ఎత్తులో, భూమధ్య రేఖకక్ష్యకు దగ్గరగా సూర్యానువర్తన ధ్రువకక్ష్యలో ప్రవేశపెట్టిన ఆస్ట్రోశాట్ ఉపగ్రహం బరువు 1513 కిలోలు. ఇందులో ఇంధనం బరువు 42 కిలోలు. ఈ ఉపగ్రహం జీవితకాలం ఐదేళ్ళు. ఈ ఉపగ్రహ తయారీకి 178 కోట్లు ఖర్చు అయ్యింది. ఆస్ట్రోశాట్ ఉపగ్రహ తయారీకి 11 ఏళ్లు పట్టినట్లు తెలుస్తున్నది. పిఎస్‌ఎల్‌వి-సీ30 ఉపగ్రహ వాహకనౌక ఎత్తు 45 మీటర్లు, ప్రయోగసమయంలో బరువు 320 టన్నులు
పిఎస్ఎల్‌వి-సీ30 ఉపహ్రహ వాహననౌకను శ్రీహరికోటలోని సతీష్ ధవన్ అంతరిక్షకేంద్రం యొక్క మొదటిప్రయోగ వేదికనుండి ప్రయోగించారు. మొదటి ప్రయోగ వేదికను 1990 లో, మొదటగా పిఎస్ఎల్‌వి ఉపగ్రహాలను ప్రయోగించుటప్రారంభ మైనపుడు నిర్మించారు. రెండవ ఉపగ్రహ ప్రయోగవేదికను నిర్మించిన తరువాత మొదటి ప్రయోగ కేంద్రాన్ని ఉపయోగించడం నిలిపివేశారు. మొదటి ప్రయోగ వేదికలో రాకెట్/ఉపగ్రహ వాహనం భాగాలను నిలువుగా వేదికమీదే, కదిలే అమరిక కలిగిన నిర్మాణ టవర్ (mobile tower) ద్వారా అమర్చెదరు. రెండవ ప్రయోగ వేదిక అయినచో ప్రయోగ వాహన నౌక/రాకెట్ భాగాలను వేదికకు దూరంగా నిలువుగా ఒక నెమ్మదిగా కదిలే వేదిక మీద పొందు పరచి, దాన్ని రెండవ ప్రయోగ వేదిక వద్దకు తీసుకు వస్తారు. పిఎస్ఎల్‌వి-సీ30 ఉపహ్రహ వాహననౌక నాలుగు దశల, అంచెల నిర్మాణం. ఇందులో మొదటి దశకు ఆరు PS0M-XL బూస్టరులను అదనంగా అనుసంధానం చేసారు. S-12 సాలీడు రాకెట్ మోటరులను కలిగిన ఈ ఆరు బుస్టారులలో నాలుగుబుస్టారులలో, సున్నాకౌంట్ వద్ద మొదటి దశ S-138 మండటం ప్రారంభం అయిన 0. 42సెకన్లకు రెండు బూస్టరులు, మరియు 0. 62 సెకన్లకుమరో రెండు బూస్టరులు రెండు జంటలుగా మండటం ప్రారంభమైనది.